পিটারবরা ক্যাথিড্রাল

পিটারবরা ক্যাথিড্রাল (ইংরেজি: Peterborough Cathedral; পোষাকি নাম: ক্যাথিড্রাল চার্চ অফ সেন্ট পিটার, সেন্ট পল অ্যান্ড সেন্ট অ্যান্ড্রিউ (ইংরেজি: Cathedral Church of St Peter, St Paul and St Andrew); অপর নাম: সেন্ট পিটার’স ক্যাথিড্রাল (ইংরেজি: Saint Peter's Cathedral)) হল যুক্তরাজ্যের অ্যাংলিকান বিশপ অফ পিটারবরার আসন। ক্যাথিড্রালটি সন্ত পিটার, সন্ত পল ও সন্ত অ্যান্ড্রিউয়ের প্রতি উৎসর্গিত। এই তিন সন্তের মূর্তি ক্যাথিড্রালের বিখ্যাত ওয়েস্ট ফ্রন্টের উচ্চ চাঁদওয়ারিতে অবস্থিত। অ্যাংলো-স্যাক্সন যুগে প্রতিষ্ঠিত হলেও এই ক্যাথিড্রালের স্থাপত্য প্রধানত নর্ম্যান শৈলীর। কারণ দ্বাদশ শতাব্দীতে গির্জা ভবনটি পুনর্নির্মিত হয়েছিল। ডারহ্যাম ও এলি ক্যাথিড্রালের সঙ্গে এই ক্যাথিড্রালটিও ইংল্যান্ডে দ্বাদশ শতাব্দীতে নির্মিত সর্বাধিক গুরুত্বপূর্ণ ভবনগুলির অন্যতম। গির্জা ভবনটি সম্প্রসারণ ও পুনর্নির্মাণ সত্ত্বেও বৃহত্তর অংশে অক্ষতই রয়েছে। পিটারবরা ক্যাথিড্রালটির বিস্ময়কর আদি ইংরেজি গথিক ওয়েস্ট ফ্রন্ট (সম্মুখভাগ) সুবিখ্যাত। এটিতে তিনটি প্রকাণ্ড খিলান রয়েছে। স্থাপত্যের দিক থেকে এই সম্মুখভাগটির কোনও পূর্বসূরি নেই, এমনকি কোনও প্রত্যক্ষ উত্তরসূরিও নেই। সম্মুখভাগটির অবয়বে সামঞ্জস্যের সামান্য অভাব রয়েছে, কারণ ওয়েস্ট ফ্রন্টের পিছনে যে দু’টি মিনার উঠেছে সেগুলির একটি কখনও সম্পূর্ণ হয়নি (ভবনের দিকে মুখ করে দাঁড়ালে ডান দিকের মিনারটি)। কিন্তু এটি অসামঞ্জস্য কেবলমাত্র দূর থেকেই বোঝা যায়। তথ্যসূত্র আরও পড়ুন Peterborough Cathedral, 2001– 2006 : from devastation to restoration, (2006), আইএসবিএন ৯৭৮-১-৯০৩৪৭০-৫৫-৮ Peterborough Abbey, (2001), আইএসবিএন ০-৭১২৩-৪৭১০-০ বহিঃসংযোগ Peterborough Cathedral The cathedral's website The Cathedral Church of Peterborough, by W.D. Sweeting, at Project Gutenberg The New Guide to Peterborough Cathedral, by George S. Phillips, at Project Gutenberg Peterborough Cathedral – The Complete Geometry 1100–1500 Pictures of Peterborough Bill Thayer's site Peterborough Cathedral on Skyscrapernews.com ওয়েব্যাক মেশিনে আর্কাইভকৃত ২১ অক্টোবর ২০১২ তারিখে স্ট্রাকচারে Peterborough Cathedral (ইংরেজি) Adrian Fletcher’s Paradoxplace Peterborough Cathedral Pages – Photos Flickr images tagged Peterborough Cathedral The Hedda Stone and Peterborough Cathedral at the Cambridge Military History Website টেমপ্লেট:Cathedrals of the Church of England টেমপ্লেট:Deans of Peterborough টেমপ্লেট:Peterborough